Нэгдсэн чуулганы эцсийн хэлэлцүүлэгт

2020.08.28

**“МОНГОЛ УЛСЫН ЗАСГИЙН ГАЗРЫН 2020-2024 ОНЫ ҮЙЛ АЖИЛЛАГААНЫ ХӨТӨЛБӨР БАТЛАХ ТУХАЙ” УЛСЫН ИХ ХУРЛЫН ТОГТООЛЫН ТӨСЛИЙН ТАЛААРХ ЗАРЧМЫН ЗӨРҮҮТЭЙ САНАЛЫН ТОМЬЁОЛОЛ**

**1.**Тогтоолын төслийн хавсралтын 3 дугаар бүлгийн Санхүү, төсвийн зохицуулалт зорилтод доор дурдсан агуулгатай дэд зорилт нэмэх:

“Хүн амын өсөлтийн бодлогын хүрээнд 3 ба түүнээс дээш хүүхэдтэй гэр бүлд хүүхдийн тооноос хамаарсан татварын хөнгөлөлт үзүүлнэ.”

**Санал гаргасан: Төрийн байгуулалтын байнгын хороо**

**2.**Тогтоолын төслийн хавсралтын 3 дугаар бүлгийн Уул уурхай, хүнд үйлдвэр зорилтын 7 дахь дэд зорилтод доор дурдсан агуулгатай хэсэг нэмэх:

“Хар төмөрлөгийн (кокс, ширэм, шууд ангижруулсан төмөр) үйлдвэрлэлийг Дархан-Уул, Орхон, Дорноговь аймагт хөгжүүлнэ.”

**Санал гаргасан: Төрийн байгуулалтын байнгын хороо**

**3.**Тогтоолын төслийн хавсралтын 3 дугаар бүлгийн Уул уурхай, хүнд үйлдвэр дэд бүлгийн тэргүүлэх зорилтын “зарчмыг хэрэгжүүлнэ.” гэсний дараа “Газрын тос, нүүрс-хими, зэсийн баяжмал, төмөрлөг, зэрэг хүнд үйлдвэрүүдийн бүтээн байгуулалтыг эхлүүлж, холбогдох дэд бүтцийн төслүүдийг хэрэгжүүлнэ.” гэж нэмэх.

**Санал гаргасан: Төрийн байгуулалтын байнгын хороо**

**4.**Тогтоолын төслийн хавсралтын 3 дугаар бүлгийн Хүнс, хөдөө аж ахуй, хөнгөн үйлдвэр зорилтод доор дурдсан агуулгатай дэд зорилт нэмэх:

“Оюу толгой, Эрдэнэт зэрэг томоохон үйлдвэрийн захиалгат ажлыг үндэсний жижиг, дунд бизнес эрхлэгчид гүйцэтгэх боломжийг нэмэгдүүлнэ.”

**Санал гаргасан: Төрийн байгуулалтын байнгын хороо**

**5.**Тогтоолын төслийн хавсралтын 3 дугаар бүлгийн Тээвэр, логистик зорилтын 1 дэх дэд зорилтод доор дурдсан агуулгатай хэсэг нэмэх:

“Орхон-Дашинчилэнгийн замаас үргэлжлэх Мянганы замын хэвтээ, босоо тэнхлэгүүдийг үргэлжлүүлнэ.”

**Санал гаргасан: Төрийн байгуулалтын байнгын хороо**

**6.**Тогтоолын төслийн хавсралтын 3 дугаар бүлгийн Тээвэр, логистик зорилтын 3 дахь дэд зорилтод доор дурдсан агуулгатай хэсэг нэмэх:

“Төмөр замын сүлжээг түшиглэн олон улсын стандартад нийцсэн хуурай боомтыг барьж байгуулна. Нийслэлийн Налайх дүүрэгт Улаанбаатар төмөр замыг түшиглэн олон улсын стандартад нийцсэн ачаа тээвэр, логистикийн төвийг төр, хувийн хэвшлийн түншлэлийн хүрээнд барьж байгуулна.”

**Санал гаргасан: Төрийн байгуулалтын байнгын хороо**

**7.**Тогтоолын төслийн хавсралтын 4 дүгээр бүлгийн Мэргэшсэн, хариуцлагатай, төрийн алба зорилтод доор дурдсан агуулгатай дэд зорилт нэмэх:

“Нийгмийн зөвшилцөлд үндэслэсэн түншлэлийн хүрээнд шийдвэр гаргах бүх шатанд төр, иргэний нийгмийн байгууллага, мэргэжлийн холбоод, хувийн хэвшил зөвлөлдөх, санал авах, гаргасан шийдвэрийн биелэлтэд хяналт тавихад оролцдог оновчтой тотолцоог бүрдүүлнэ.”

**Санал гаргасан: Төрийн байгуулалтын байнгын хороо**

**8.**Тогтоолын төслийн хавсралтын 3 дугаар бүлгийн Барилга, хот байгуулалт зорилтод доор дурдсан агуулгатай дэд зорилт нэмэх:

“Орхоны хөндийд шинэ хотын суурьшлын бүсийн байршлыг судалж, техник эдийн засгийн үндэслэл боловсруулна.

**Санал гаргасан: Төрийн байгуулалтын байнгын хороо**

**9.**Тогтоолын төслийн хавсралтын 3 дугаар бүлгийн Барилга, хот байгуулалт зорилтод доор дурдсан агуулгатай дэд зорилт нэмэх:

“Цахим эдийн засаг, үйлчилгээний салбарыг дэмжихэд шаардлагатай дэд бүтэц болох Улаанбаатар хотын дагуул хотыг барьж байгуулна.”

**Санал гаргасан: Төрийн байгуулалтын байнгын хороо**

**10.**Тогтоолын хавсралтын 3 дугаар бүлгийн Тээвэр, логистик зорилтын 1 дэх дэд зорилтын “баруун бүсийн босоо тэнхлэгийн төмөр замын ТЭЗҮ-ийг хийж дуусгана.” гэснийг “баруун босоо чиглэлийн төмөр замын ТЭЗҮ-ийг хийж дуусгана.” гэж өөрчлөх.

**Санал гаргасан: Төрийн байгуулалтын байнгын хороо**

**11.**Тогтоолын төслийн хавсралтын 3 дугаар бүлгийн Хүнс, хөдөө аж ахуй, хөнгөн үйлдвэр зорилгод доор дурдсан агуулгатай дэд зорилт нэмэх.

“Мал аж ахуйг байгаль, цаг уурын эрсдэлээс хамгаалах, сумдад өвс тэжээлийн нөөц бүрдүүлэх, малчдыг өвс тэжээл нөөцлөх сүлжээг бий болгоно.”

**Санал гаргасан: Төрийн байгуулалтын байнгын хороо**

**12.**Тогтоолын төслийн хавсралтын 3 дугаар бүлгийн Боловсрол зорилтын 4 дэх дэд зорилтын “Монгол хүний хүмүүжлийг дээдэлсэн” гэсний дараа “Монгол хүний онцлогт тохирсон зан чанар, хүмүүжлийн хөтөлбөрийг” гэж нэмэх.

**Санал гаргасан: Төрийн байгуулалтын байнгын хороо**

**13**.Тогтоолын төслийн 3 дугаар бүлгийн Хүнс, хөдөө аж ахуй, хөнгөн үйлдвэр зорилтод доор дурдсан агуулгатай дэд зорилт нэмэх:

“Малчдыг дэмжих анхдугаар аян зохион байгуулж, мал сүргийг гэмт халдлагаас хамгаалж, хөдөө аж ахуйн гаралтай түүхий эд боловсруулах үйлдвэрийг бүсчилсэн байдлаар байгуулан нэмүү өртөг шингэсэн бүтээгдэхүүнийг үйлдвэрлэн экспортлож, малчид, иргэдийн орлогыг нэмэгдүүлнэ.”

**Санал гаргасан: Төрийн байгуулалтын байнгын хороо**

## 14.Тогтоолын төслийн 4 дүгээр бүлгийн **Мэргэшсэн, хариуцлагатай төрийн алба** хэсэгт доор дурдсан агуулгатай дараах дэд зорилтыг нэмэх:

“Гадаадад ажиллаж, амьдарч байгаа иргэдийг  эх орондоо эргэн ирж ажиллах, хилийн чанадаас улс орныхоо нийгэм, эдийн засгийн хөгжилд хувь нэмэр оруулах таатай нөхцөлийг бүрдүүлнэ.”

**Санал гаргасан: Төрийн байгуулалтын байнгын хороо**

**15.**Тогтоолын төслийн хавсралтын 6 дугаар бүлгийн Хөдөөгийн хөгжил зорилтод доор дурдсан агуудга бүхий дэд зорилтыг нэмэх:

“Дархан, Эрдэнэт зэрэг улсын зэрэглэлтэй хот болгох болон аймгийн төвүүдийг хот болгох эрх зүйн орчныг бүрдүүлнэ.”

**Санал гаргасан: Төрийн байгуулалтын байнгын хороо**

**16.**“Тогтоолын төслийн хавсралтын 3 дугаар бүлгийн Эрчим хүч зорилтод “Баянтээгт 20 МВт-ын цахилгаан станц барина.” гэж нэмэх” гэснийг хасах.

**Санал гаргасан: Төрийн байгуулалтын байнгын хороо**

**17.**“Тогтоолын төслийн хавсралтын 3 дугаар бүлгийн Эрчим хүч зорилтод “Сэлэнгэ аймгийн төвд 50 МВт хүчин чадалтай цахилгаан станц барих” гэж нэмэх” гэснийг хасах.

**Санал гаргасан: Төрийн байгуулалтын байнгын хороо**

**18.**“Тогтоолын төслийн хавсралтын 3 дугаар бүлгийн Эрчим хүч зорилтын 3 дахь заалтад “Дорноговь” гэж нэмэх” гэснийг хасах.

**Санал гаргасан: Төрийн байгуулалтын байнгын хороо**

**19.**““Тогтоолын төслийн хавсралтын 3 дугаар бүлгийн Уул уурхай, хүнд үйлдвэр зорилтод “Баруун бүсийн шатахууны хэрэглээний тодорхой хувийг хангах зорилгоор Ховд аймагт бага оврын газрын тосны бүтээгдэхүүн үйлдвэрлэх үйлдвэр байгуулна.” гэсэн дэд зорилт нэмэх” гэснийг хасах.

**Санал гаргасан: Төрийн байгуулалтын байнгын хороо**

**20.**“Тогтоолын төслийн хавсралтын 3 дугаар бүлгийн Тээвэр логистик зорилтын 4 дэх дэд зорилтын 2 дахь хэсгийн “аймгуудын” гэснийг хасах, “Хөвсгөл” гэсний дараа “Өмнөговь аймаг, Өвөрхангай аймгийн Хархорин сумын” гэж нэмэх” гэснийг хасах.

**Санал гаргасан: Төрийн байгуулалтын байнгын хороо**

**21.**“Тогтоолын төслийн хавсралтын 3 дугаар бүлгийн Тээвэр, логистик зорилтын 1 дэх дэд зорилтод “Дашинчилэн-Орхоны замын төгсгөлөөс Мөрөн-Тариалан чиглэлийг холбох хатуу хучилттай авто зам барих ажлыг үргэлжлүүлнэ.” гэж нэмэх” гэснийг хасах.

**Санал гаргасан: Төрийн байгуулалтын байнгын хороо**

**22.**“Тогтоолын төслийн **“**Хүнс, хөдөө аж ахуй хөнгөн үйлдвэр” гэсэн хэсгийн 2 дахь арга хэмжээнийн дараа “Дотоодын зах зээлийн үнийг тогтвортой байлгах механизмыг бий болгоно.” гэж нэмэх” гэснийг хасах.

**Санал гаргасан: Төрийн байгуулалтын байнгын хороо**

**23.**“Тогтоолын төслийн 3 дугаар бүлгийн Хүнс, хөдөө аж ахуй, хөнгөн үйлдвэр гэсэн хэсэгт “Малчдыг дэмжих “Анхдугаар” аян зохион байгуулна. Малчдын залуу үеийг бэлтгэх, малын гаралтай түүхий эдээ боловсруулж экспортод гаргах, ханган нийлүүлэлтийн улсын хэмжээний нэгдсэн сүлжээг байгуулах, мал сүргийг гэмт халдлагаас хамгаалж, малын бэлчээрийг сэргээх үндэсний хөтөлбөр боловсруулж хэрэгжүүлнэ.” гэснийг нэмэх” гэснийг хасах.

**Санал гаргасан: Төрийн байгуулалтын байнгын хороо**

**Найруулгын санал**

**1.**Тогтоолын төслийн хавсралтын 2 дугаар бүлгийн Хөдөлмөр, нийгмийн хамгаалал зорилтод нэмэгдсэн заалтын “хөгжлийн бэрхшээлтэй” гэсний өмнө “байнгын асаргаа шаардлагатай” гэж нэмэх, “хөдөлмөр эрхэлж” гэсний дараа “чадахгүй” гэж нэмэх,  3 дугаар бүлгийн Хүнс, хөдөө аж ахуй, хөнгөн үйлдвэр зорилтод нэмэгдсэн заалтын “тогтвортой санхүүгийн тогтолцоог хөгжүүлж” гэснийг хасах, мөн зорилтод нэмэгдсэн заалтын “парк” гэснийг “засвар үйлчилгээний төв” гэж өөрчлөх, мөн зорилтод нэмэгдсэн заалтын “үнийг тогтвортой түвшинд хадгалах бодлого хэрэгжүүлнэ” гэснийг “ноолуур боловсруулах үйлдвэрийн бүтээмжийг нэмэгдүүлнэ.” гэж өөрчлөх, мөн зорилтын 1 дэх заалтын “бүтээгдэхүүний үнийг тогтвортой барих” гэснийг хасах, хоёрдугаар бүлгийн Боловсрол зорилтыг “Хүн бүрд чанартай боловсрол эзэмших тэгш боломж бүрдүүлж, тэгш хамруулах тогтолцоог бэхжүүлнэ.” гэж өөрчлөх, 2 дугаар бүлгийн Хөдөлмөр, нийгмийн хамгаалал зорилтын 3 дахь заалтын “шийдвэрлэнэ” гэснийг “шийдвэрлэх тогтолцоонд үе шаттай шилжинэ” гэж өөрчлөх, 3 дугаар бүлгийн Барилга, хот байгуулалт зорилтын 2 дахь заалтын ”тогтолцоог” гэсний ард ”үе шаттайгаар” гэж нэмэх, мөн зорилтын “барина” гэснийг “барих ажлыг бүсчилсэн хөгжлийн үзэл баримтлалд тулгуурлан үе шаттай эхлүүлнэ.” гэж өөрчлөх, 4 дүгээр бүлгийн Амар тайван, аюулгүй нийгэм зорилтод шинээр нэмэгдсэн заалтын “хийж дуусгана” гэснийг “үе шаттай хийнэ” гэж өөрчлөх.

**2.**Тогтоолын төслийг хууль зүйн техникт нийцүүлэх зорилгоор агуулга, зарчмыг алдагдуулахгүйгээр үг хэллэгийг жигдлэх, дэс дараалалыг өөрчлөх, дугаарлах.

----оОо-----